Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-551/1

Никшић, 11. 1. 2022. године

ЗАПИСНИК

Са седме сједнице Скупштине општине Никшић, одржане 23. 12. 2021. године.

Сједница је одржана у сали 1 Скупштине општине Никшић и почела је са радом у 10.00 часова.

Сједницу је отворио предсједник Скупштине општине Никшић, Немања Вуковић.

На основу евиденционе листе, предсједник Скупштине је констатовао да сједници присуствује 36 одборника од укупно 41 одборника и да постоји кворум за рад и пуноважно одлучивање.

Сједници су присуствовали одборници: Рајко Албијанић, Никола Безмаревић, мр Марко Бурић, проф.др Милена Бурић, Немања Вуковић, Никола Вукотић, Зоран Вукићевић, Аница Ђуровић, Иван Зечевић, Алекса Канкараш, Милутин Јовановић, Јадранка Копривица, Стеван Килибарда, Миливоје Зарубица, др Нада Кривокапић, Арсеније Лалатовић, Татјана Кнежевић Перишић, Момчило Манојловић, Момчило Мићуновић, Соња Милатовић, Јанко Милатовић, Ксенија Миловић, Весна Миљанић, мр Борис Муратовић, др Александар Мрвошевић, Миодраг-Драган Николић, мр Анђела Пековић, Рајко Перовић, др Дејан Перовић, Слободанка Рогановић, Тамара Ћаласан, др Мирко Варајић, Анђела Мијановић, доц.др Јасмина Никчевић, Драгољуб Илић, Марко Радојевић и Јелена Марковић.

Сједници нијесу присуствовали одборници: мр Момо Копривица, мр Александра Вујовић, др Ивана Радонић и Миодраг Давидовић.

Поред одборника, сједници Скупштине су присуствовали: Марко Ковачевић, предсједник Општине, потпредсједници Општине Митар Горановић и Зоран Томић, Биљана Вучуровић, главна администраторка, старјешине органа локалне управе, в.д директори јавних служби „Водовода и канализације“, „Комуналног“, „Аутобуске станице“, „Паркинг сервиса“, Спортског центра, Дневног центра за дјецу са сметњама у развоју, Никшићког позоришта, „Захумља“, Музеја и галерија, Народне библиотеке „Његош“ и представници медија из Никшића.

По позиву, није било НВО пријављених за учешће на сједници Скупштине, путем института „слободна столица“.

Сагласно члану 68 Пословника о раду Скупштине општине Никшић, прешло се на усвајање Записника са шесте сједнице Скупштине општине Никшић, одржане 18.10.2021. године.

Скупштина је већином гласова, са 36 гласова "за", без гласова "против" и без "уздржаних" гласова, усвојила

Записник

са шесте сједнице Скупштине општине Никшић, одржане 18.10.2021. године, без примједби

Предсједник Скупштине је дао потребна објашњења о предложеном дневном реду сједнице Скупштине и појаснио да је сједницу Скупштине сазвао ради потребе разматрања материјала који су Програмом рада Скупштине за 2021. годину предвиђени за разматрање у четвртом кварталу и разматрања питања, које је иницирао предсједник Општине, а односе се на доношење и измјену одлука из области финансија и имовинско-правних односа.

Подсјетио је да је у припреми сједнице, одржао сједницу Колегијума на којој је договорен датум одржавања, начин рада и дневни ред сједнице Скупштине.

Сагласно члану 69 Пословника о раду Скупштине, прешло на утврђивање дневног реда сједнице Скупштине.

Предсједник општине, актом број 02-031-4427 од 22. 12. 2021. године, доставио је предлог за допуну дневног реда сједнице Скупштине да се у дневни ред сједнице Скупштине, као тачка дневног реда уврсти- Предлог одлуке о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић.

Марко Перућица, у име предлагача, додатно је образложио предлог за допуну дневног реда.

Скупштина је већином гласова, са 36 гласова “за“, без гласова „против“ и без „уздржаних“ гласова усвојила предлог предсједника Општине да се у предложени дневни ред сједнице Скупштине, као тачка дневног реда уврсти - Предлог одлуке о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић.

Предсједник Скупштине предложио је да се Предлог одлуке о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић, уврсти као 12 тачка дневног реда.

Скупштина је већином гласова, са 36 гласова "за", без гласова "против" и без "уздржаних" гласова,утврдила сљедећи

Дневни ред

1. Предлог програма рада Скупштине општине Никшић за 2022. годину;
2. Предлог одлуке о Буџету Општине Никшић за 2022. годину;
3. Предлог програма уређења простора општине Никшић за 2022. годину;
4. Предлог одлуке о накнадама за коришћење општинских путева Општине Никшић;
5. Предлог одлуке о давању на привремено управљање и коришћење пословних простора који се налазе у објекту Спортског центра у Никшићу Министарству просвјете, науке, културе и спорта Црне Горе;
6. Предлог одлуке о обезбјеђењу средстава за рјешавање стамбеног питања Слађане Пејовић;
7. Предлог одлуке о измјенама Одлуке о порезу на непокретности у општини Никшић;
8. Предлог одлуке о измјени Одлуке о давању на коришћење пословних простора у објекту Дома револуције у Никшићу, Друштву са ограниченом одговорношћу Локалном јавном емитеру „Радио и телевизија Никшић”;
9. Предлог одлуке о измјени Одлуке о давању на коришћење пословног простора у објекту Дома револуције у Никшићу Влади Црне Горе – Министарству науке;
10. Предлог одлуке о престанку важења Одлуке о заједничком улагању Општине Никшић и НВФ „Ћано Копривица” Никшић;
11. Предлог одлуке о измјенама Одлуке о Етичкој комисији за локалне службенике и намјештенике;
12. Предлог одлуке о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић;
13. Програм рада Друштва са ограниченом одговорношћу „Водовод и канализација“ Никшић за 2022. годину;
14. Програм рада Друштва са ограниченом одговорношћу „Комунално“ Никшић за 2022. годину;
15. Програм рада Јавног предузећа „Аутобуска станица“ Никшић за 2022. годину, са Предлогом одлуке о давању сагласности на Програм рада;
16. Програм рада и Финансијски план Друштва са ограниченом одговорношћу „Паркинг сервис Никшић“ за 2022. годину, са Предлогом одлуке о давању сагласности на Програм рада и Финансијски план;
17. Програм рада Јавног предузећа Спортски центар Никшић за 2022. годину, са Предлогом одлуке о давању сагласности на Програм рада;
18. Програм рада Јавне установе „Захумље“ Никшић за 2022. годину, са Предлогом одлуке о давању сагласности на Програм рада;
19. Програм рада Јавне установе Никшићко позориште за 2022. годину, са Предлогом одлуке о давању сагласности на Програм рада;
20. Програм рада Јавне установе Музеји и галерије Никшић за 2022. годину, са Предлогом одлуке о давању сагласности на Програм рада;
21. Програм рада Јавне установе Народна библиотека „Његош“ Никшић за 2022. годину, са Предлогом одлуке о давању сагласности на Програм рада;
22. Програм рада и Финансијски план Јавне установе Дневни центар за дјецу са сметњама у развојуи особе са инвалидитетом Никшић за 2022. годину, са Предлогом одлуке о давању сагласности на Програм рада и Финансијски план;
23. Информација о учешћу Општине Никшић у Регионалном програму локалне демократије на Западном Балкану 2 (РеЛОаД2) са Предлогом закључака;
24. Избор и именовања.

Предсједник Скупштине, подсјетио је, да је начин рада и одлучивања као и на претходним сједницама Скупштине.

Истакао је да ће се, по већ устаљеној пракси, гласање обавити након спроведене расправе о свим тачкама дневног реда.

Материјал за предложени дневни ред сједнице, осим тачака од 3 до 12, разматрао је и прихватио Савјет за развој и заштиту локалне самоуправе.

1

Предлог програма рада Скупштине општине Никшић за 2022. годину

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење и комунално стамбену дјелатност и Одбор за друштвене дјелатности, прихватили Предлог програма рада Скупштине општине Никшић за 2022.годину и предложили Скупштини да исти усвоји.

Уводно излагање поднио је Немања Вуковић, предсједник Скупштине.

Претреса није било.

Прије разматрања 2 тачке дневног реда, предсједник Скупштине, предложио је да због оптимизације рада сједнице предсједници клубова одборника доставе секретарки Скупштине имена одборника, који ће дискутовати по одређеној тачки дневног реда. Подсјетио је, да је на сједници Колегијума договорено, да уводна излагања по тачки дневног реда трају до 20 минута, да дискусије по Клубу одборника трају 15 минута, да вријеме предвиђено по Клубу може искористити 1 одборник или до 3 одборника по 5 минута, да се за реплику одборницима остави до 3 минута и да се за завршну ријеч предлагача материјала остави до10 минута.

2

Предлог одлуке о Буџету Општине Никшић за 2022. годину

За извјестиоца поводом ове тачке дневног реда, био је одређен Зоран Шошкић, секретар Секретаријата за финансије, развој и предузетништво.

Предсједник Скупштине је обавијестио Скупштину да је од стране Министарства финансија и социјалног старања добијено мишљење на Предлог одлуке о Буџету Општине Никшић за 2022. годину, чиме су се стекли услови да Предлог одлуке буде предмет разматрања на сједници Скупштине.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке о Буџету Општине Никшић за 2022. годину и предложили Скупштини да исти усвоји, уколико се до сједнице Скупштине прибави потребно мишљење надлежног министарства.

Уводно излагање поднио је Зоран Шошкић.

У претресу су учествовали: Ксенија Миловић, др Мирко Варајић, Јанко Милатовић, мр Борис Муратовић, Татјана Кнежевић Перишић, Рајко Перовић, мр Марко Бурић, Алекса Канкараш, Марко Ковачевић и Немања Вуковић.

Питања су поставили: др Мирко Варајић, мр Марко Бурић и Татјана Кнежевић Перишић.

На питање др Мирка Варајића, колико је опредијељено средстава из Буџета за накнаду по престанку функције мр Борису Муратовићу, одговор је дао Марко Ковачевић и појаснио да старјешине органа локалне управе и директори јавних служби, право на накнаду по престанку функције, користе у складу са законском регулативом.

На питање мр Марка Бурића, да ли се планира изградња тротоара на путном правцу кроз Мокру Њиву, како би се у том дијелу повећала безбједност у саобраћају, одговор је дао Зоран Шошкић и нагласио да за ову годину нијесу планирана средства за ту намјену.

На питање Татјане Кнежевић Перишић, зашто нијесу планирана средства за санацију фискултурне сале у Економско-угоститељској школи, у којој се одржавају кошаркашки турнири, одговор је дао Марко Ковачевић и истакао да су Буџетом планирана средства за реализацију одређених приоритетних планова и најавио реновирање фискултурне сале у Основној школи“Душан Бојовић“ у Жупи.

Право на реплику користио је Борис Муратовић.

Мр Анђела Пековић, у име Клуба одборника, је истакла да је Буџет више него реалан, да је свака ставка у Буџету конципирана у корист грађана, за њихову добробит и за напредак Општине Никшић, и да ће због тога Клуб одборника ДЕМОКРАТЕ- НЕ ДАМО НИКШИЋ-ДЕМОС, гласати за предложени Буџет.

Арсеније Лалатовић, је обавијестио да ће Клуб одборника ЗА БУДУЋНОСТ НИКШИЋА ( ДФ, ПзП, РП, За живот Никшића), гласати за Предлог одлуке о Буџету, јер је Буџет домаћински и конципиран у односу на дате околности.

Мр Марко Бурић, у име Клуба одборника ДПС, ЛП и ПКСЦГ, је обавијестио да ће одборници ДПС приликом гласања о Предлогу одлуке о Буџету бити уздржани, јер нијесу сагласани са одређеним стварима, али и да су сагласни са добрим дијелом ставки које су планиране Предлогом одлуке. Истакао је, да је то мјера могућег и да је ДПС у претходном периоду радио по истом моделу и домаћински се односио према Буџету.

Зоран Шошкић је дао завршну ријеч и одговорио на дискусије учесника у претресу.

3

Предлог програма уређења простора општине Никшић за 2022. годину

За извјестиоца поводом ове тачке дневног реда, био је одређен Ђођије Манојловић, секретар Секретаријата за финансије, развој и предузетништво.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење и комунално стамбену дјелатност, Одбор за друштвене дјелатности и Савјет за заштиту животне средине, прихватили Предлог програма уређења простора општине Никшић за 2022. годину и предложили Скупштини да исти усвоји.

Уводно излагање поднио је Ђорђије Манојловић.

У претресу су учествовали: Слободанка Рогановић, Ксенија Миловић, Рајко Перовић, Ђорђије Манојловић, Марко Ковачевић и Немања Вуковић.

Питања су поставили, Слободанка Рогановић и Рајко Перовић.

Слободанка Рогановић, зашто у Предлогу програма нема ставке - кредити и позајмице, па сматра да је, из тих разлога, овај програм у колизији са Буџетом, одговор је дао Ђорђије Манојловић и појаснио да је Општина конкурисала са неколико пројеката код Агенције за инвестиције из Подгорице и, уколико пројекти буду оцијењени позитивно, постоји начин да се обнове кредитна средства, а један од њих је за канализациону мрежу за четири мјесне заједнице.

Рајко Перовић- зашто је Драгова Лука „заобиђена“ Програмом, јер сматра да је неопходно да се уради подлога и пројектна документација за улицу од ЈУ ОШ „Браћа Лабудовић“ до Оштровца, одговор је дао Ђорђије Манојловић и најавио да ће се у наредном периоду радити на реконструкцији те улице.

Слободанка Рогановић, у име Клуба одборника ДПС, ЛП и ПКСЦГ, обавијестила је да ће ДПС овај Предлог програма подржати из разлога што ће многи пројекти, које је започела претходна локална управа, бити настављени, као што су: адаптација Дома револуције, реконструкција Дворца краља Николе, завршни радови на изградњи Дома за старе и др.

Право на реплику користила је Слободанка Рогановић.

Коментар је дао Немања Вуковић и нагласио да садашња локална управа неће ни један пројекат оставити недовршен. Истакао је, да постоји много пројеката које је Општина кандидовала, пројекти који су требали много раније да се реализују, а који се тек данас покрећу. Сматра, да је много ургентније било рјешавање проблема депоније Мислов до. Такође, истакао је да ће локална самоуправа водити бригу о свим грађанима, да ће се изградити Западна трибина стадиона, основати КК „Челик“ и да ће, уколико дође до реализације одређених средстава а која нијесу планирана Буџетом, иста бити намијењена за реконструкцију улице у Драговој Луци.

Завршну ријеч дао је Ђорђије Манојловић.

4

Предлог одлуке о накнадама за коришћење општинских путева Општине Никшић

За извјестиоца поводом ове тачке дневног реда, био је одређен Видак Кртолица, секретар Секретаријата за комуналне послове и саобраћај.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке о накнадама за коришћење општинских путева Општине Никшић и предложили Скупштини да исти усвоји.

Уводно излагање поднио је Видак Кртолица.

Претреса није било.

У складу са чланом 83 Пословника о раду Скупштине општине Никшић, предсједник Скупштине одредио је паузу у 13.10 часова и заказао наставак сједнице за 13.40 часова.

Скупштина је наставила са радом у 13.40 часова.

5

Предлог одлуке о давању на привремено управљање и коришћење пословних простора који се налазе у објекту Спортског центра у Никшићу Министарству просвјете, науке, културе и спорта Црне Горе

За извјестиоца поводом ове тачке дневног реда, био је одређен Радосав Урошевић, директор Дирекције за имовину.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење и комунално стамбену дјелатност и Одбор за друштвене дјелатности, прихватили Предлог одлуке о давању на привремено управљање и коришћење пословних простора који се налазе у објекту Спортског центра у Никшићу Министарству просвјете, науке, културе и спорта Црне Горе и предложили Скупштини да исти усвоји

Уводно излагање поднио је Радосав Урошевић.

У претресу је учествовао, Стеван Килибарда.

Слободанка Рогановић, обавијестила је Скупштину да ће Клуб одборника ДПС, ЛП и ПКСЦГ подржати ову одлуку, из разлога што је ова одлука логичан слијед одлуке коју је донио претходни сазив Скупштине, обезбјеђујући простор у којем ће се реализовати активности и политике младих.

6

Предлог одлуке о обезбјеђењу средстава за рјешавање стамбеног питања Слађане Пејовић

За извјестиоца поводом ове тачке дневног реда, био је одређен Радосав Урошевић, директор Дирекције за имовину.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Предлог одлуке о обезбјеђењу средстава за рјешавање стамбеног питања Слађане Пејовић и предложили Скупштини да исти усвоји.

Уводно излагање поднио је Радосав Урошевић.

У претресу је учествовао Јанко Милатовић.

Соња Милатовић, је истакла и да ће ову одлуку Клуб одборника ДПС, ЛП и ПКСЦГ подржати из разлога што ће Слађана Пејовић, атлетска хероина Црне Горе, коначно ријешити стамбено питање.

Мр Анђела Пековић, обавијестила је Скупштину, да ће Клуб одборника ДЕМОКРАТЕ- НЕ ДАМО НИКШИЋ-ДЕМОС, подржати одлуку, јер локална самоуправа ствара услове за развој и унапређење спорта, између осталог и за наше врхунске спортисте, који су најбољи репрезенти Никшића, а међу њима је и Слађана Пејовић.

7

Предлог одлуке о измјенама Одлуке о порезу на непокретности у општини Никшић

За извјестиоца поводом ове тачке дневног реда, био је одређен Зоран Шошкић, секретар Секретаријата за комуналне послове и саобраћај.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке о измјенама Одлуке о порезу на непокретности у општини Никшић и предложили Скупштини да исти усвоји.

Уводно излагање поднио је Зоран Шошкић.

Претреса није било.

8

Предлог одлуке о измјени Одлуке о давању на коришћење пословних простора у објекту Дома револуције у Никшићу, Друштву са ограниченом одговорношћу Локалном јавном емитеру „Радио и телевизија Никшић”

За извјестиоца поводом ове тачке дневног реда, био је одређен Радосав Урошевић, директор Дирекције за имовину.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење и комунално стамбену дјелатност и Одбор за друштвене дјелатности прихватили Предлог одлуке о измјени Одлуке о давању на коришћење пословних простора у објекту Дома револуције у Никшићу, Друштву са ограниченом одговорношћу Локалном јавном емитеру „Радио и телевизија Никшић” и предложили Скупштини да исти усвоји

Уводно излагање поднио је Радосав Урошевић.

У претресу је учествовала одборница Ксенија Миловић.

Мр Марко Бурић, је истакао да ће Клуб одборника ДПС, ЛП и ПКСЦ подржати ову одлуку, јер су оправдани разлози за продужење рока на двије године и зато што је локална самоуправа у претходном сазиву донијела ову одлуку, како би Радио телевизија у бољим условима квалитетније обављала свој посао. Похвалио је, што су у Буџету обезбијеђена средства за привођење намјени тог простора Локалном јавном емитеру и изразио је очекивања да ће Влада обезбиједити додатна средства.

Арсеније Лалатовић, у име Клуба одборника, обавијестио је да ће коалиција ЗА БУДУЋНОСТ НИКШИЋА( ДФ,ПзП, РП, За живот Никшића) подржати ову одлуку, вјерујући да ће се у наредном периоду у том простору као функционалној цјелини, створити бољи услови за рад Радио и телевизије Никшић.

9

Предлог одлуке о измјени Одлуке о давању на коришћење пословног простора у објекту Дома револуције у Никшићу Влади Црне Горе – Министарству науке

За извјестиоца поводом ове тачке дневног реда, био је одређен Радосав Урошевић, директор Дирекције за имовину.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој, Одбор за планирање и уређење и комунално стамбену дјелатност и Одбор за друштвене дјелатности прихватили Предлог одлуке о измјени Одлуке о давању на коришћење пословног простора у објекту Дома револуције у Никшићу Влади Црне Горе – Министарству науке и предложили Скупштини да исти усвоји.

Уводно излагање поднио је Радосав Урошевић.

Претреса није било.

10

Предлог одлуке о престанку важења Одлуке о заједничком улагању Општине Никшић и НВФ „Ћано Копривица” Никшић

За извјестиоца поводом ове тачке дневног реда, био је одређен, Радосав Урошевић, директор Дирекције за имовину.

Предсједник Скупштине подсјетио је да је надлежно радно тијело Скупштине, Одбор за Статут и прописе, прихватио Предлог одлуке о престанку важења Одлуке о заједничком улагању Општине Никшић и НВФ „Ћано Копривица” Никшић и предложио да исти усвоји.

Уводно излагање поднио је Радосав Урошевић.

Претреса није било.

11

Предлог одлуке о измјенама Одлуке о Етичкој комисији за локалне службенике и намјештенике

За извјестиоца поводом ове тачке дневног реда, био је одређен Душко Лалатовић, секретар Секретаријата за локалну самоуправу.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за друштвене дјелатности, прихватили Предлог одлуке о измјенама Одлуке о Етичкој комисији за локалне службенике и намјештенике и предложили Скупштини да исти усвоји.

Уводно излагање поднио је Душко Лалатовић.

Претреса није било.

12

Предлог одлуке о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић

За извјестиоца поводом ове тачке дневног реда, био је одређен Радован Драгнић, в.д. директора Јавне установе Дневни центар.

Предсједник Скупштине подсјетио је да су надлежна радна тијела Скупштине, Одбор за Статут и прописе,Одбор за финансије, привреду и развој, прихватили Предлог одлуке о измјени Одлуке о утврђивању додаткана основну зараду запослених у ЈУ Дневни центар за дјецу са сметњама у развоју и особе са инвалидитетом Никшић и предложили Скупштини да исти усвоји.

Уводно излагање поднио је Радован Драгнић.

Претреса није било.

Прије преласка на разматрање 13 тачке дневног реда Скупштина је прихватила предлог предсједника Скупштине да се 21 тачка дневног реда, због обавеза извјестиоца, разматра као 13 тачка дневног реда

13

Информација о учешћу Општине Никшић у Регионалном програму локалне демократије на Западном Балкану 2 (РеЛОаД2) са Предлогом закључака

За извјестиоца поводом ове тачке дневног реда, била је одређена Јелена Шекарић, секретарка Секретаријата за инвестиције и пројекте.

Предсједник Скупштине подсјетио је да су надлежна радна тијела Скупштине, Одбор за финансије, привреду и развој и Одбор за друштвене дјелатности, прихватили Информацију о учешћу Општине Никшић у Регионалном програму локалне демократије на Западном Балкану 2 (РеЛОаД2) са Предлогом закључака и предложили Скупштини да исту усвоји.

Уводно излагање поднијела је Јелена Шекарић.

Слободанка Рогановић, у име Клуба одборника ДПС, ЛП и ПКСЦГ обавијестила је, да очекују да ће се овај пројекат успјешно реализовати као претходни, а који је био оцијењен са изузетно високом оцјеном и да ће Клуб одборника за реализацију овог пројекта, дати подршку.

14

Програм рада Друштва са ограниченом одговорношћу „Водовод и канализација“ Никшић за 2022. годину

За извјестиоца поводом ове тачке дневног реда, био је одређен Жељко Цицмил, в.д. директора “Водовод и канализација.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење и комунално стамбену дјелатност, прихватили Програм рада Друштва са ограниченом одговорношћу „Водовод и канализација“ Никшић за 2022. годину и предложили Скупштини да исти усвоји.

Уводно излагање поднио је Жељко Цицмил.

У претресу су учествовали, Рајко Перовић, Тамара Ћаласан и Марко Ковачевић.

Рајко Перовић, обавијестио је да ће Клуб одборника ДПС, ЛП и ПКСЦГ, поводом ове тачке дневног реда, бити уздржан.

Завршну ријеч дао је Жељко Цицмил.

15

Програм рада Друштва са ограниченом одговорношћу „Комунално“ Никшић за 2022. годину

За извјестиоца поводом ове тачке дневног реда, био је одређен Милета Милатовић, в.д. директора “Комунално“.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење и комунално стамбену дјелатност, прихватили Програм рада Друштва са ограниченом одговорношћу „Комунално“ Никшић за 2022. годину и предложили Скупштини да исти усвоји.

Уводно излагање поднио је Милета Милатовић.

У претресу су учествовали, Рајко Албијанић и Татјана Кнежевић Перишић.

На питања Татјане Кнежевић Перишић, постоји ли начин да Комунално уступи остатак продајних мјеста која нијесу закупљена на Зеленој пијаци, лицима која се баве продајом, па: „макар и бесплатно“ и зашто у овом програму нијесу планирана средста за уређење парка који се налази близу Жељезаре, одговор је дао Милета Милатовић и појаснио да је од укупно 172 продајних мјеста закупљено 70 столова и да би било добро да сви столови буду закупљени са најнижом цијеном, како би закупци нашли свој интерес. Такође, напоменуо је да је пијаца на жалост изгубила свој препознатљиви имиџ који је имала.

Момчило Мићуновић, у име Клуба одборника, истакао је да ће одборници ДПС-а подржати програм, да ће активно учествовати у свему што доприноси развоју нашег града, али и да ће у наредном периоду пратити реализацију Програма и критички се освртати на све недостатке.

Завршну ријеч дао је Милета Милатовић.

Прије преласка на разматрање 16 тачке дневног реда Скупштина је прихватила предлог предсједника Скупштине да се 21 тачка дневног реда, због обавеза извјестиоца, разматра као 16 тачка дневног реда.

16

Програм рада Јавне установе Народна библиотека “Његош Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, одређена је Бојана Обрадовић, в.д. директорице Народна библиотека „Његош“.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада Јавне установе Народна библиотека “Његош Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји.

Уводно излагање поднијела је Бојана Обрадовић.

У претресу су учествовале одборнице: Соња Милатовић, проф. др Милена Бурић и Весна Миљанић.

На питање Весне Миљанић, да ли је опрема у Одјељењу за слабовиде довољна, да ли ће то одјељење функционисати у 2022. години, одговор је дала Бојана Обрадовић и појаснила да тренутно Библиотека нема зграду у којој би сва одјељења била смјештена, да тренутно функционише на три мјеста и да очекује да ће се то стање промијенити. Такође, подсјетила је да је пројекат „Читам, дакле постојим“ започет од 2018. године и да је резултат пројекта недовољна опрема и литература која је намијењена лицима с оштећењем вида и сматра да се по том питању могло раније реаговати. Истакла је, да тренутно Библиотека нема читаоницу, али да ће у скорије вријеме бити отворена у професорској згради.

Соња Милатовић, у име Клуба одборника, обавијестила је да ДПС неће подржати овај програм, да ће бити уздржани, због непрецизности приликом израде овог програма. Сматра, да је недовољан приступ у креирању Програма, посебно у дијелу који се односи на Одјељење за слабовиде и Одјељење за дјецу са посебним потребама.

Проф.др Милена Бурић, обавијестила је да ће Клуб одборника ДЕМОКРАТЕ- НЕ ДАМО НИКШИЋ-ДЕМОС , подржати програм рада ове установе, због тога што је програмом обухваћен рад свих одјељења и служби.

Завршну ријеч дала је Бојана Обрадовић.

17

Програм рада Јавног предузећа „Аутобуска станица“ Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, био је одређен Ратко Кривокапић, в.д. директора “Аутобуске станице“.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење и комунално стамбену дјелатност, прихватили Програм рада Јавног предузећа „Аутобуска станица“ Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји

Уводно излагање поднио је Ратко Кривокапић.

Момчило Мићуновић, у име Клуба одборника је истакао да ће ДПС подржати овај програм и да ће у наредном периоду, пратити реализацију планираних активности.

Предсједник Скупштине одредио је паузу од 16.30 – 17.00

Прије преласка на разматрање 18 тачке дневног реда Скупштина је прихватила предлог предсједника Скупштине да се 19 тачка дневног реда, због обавеза извјестиоца, разматра као 18 тачка дневног реда.

18

Програм рада Јавне установе Никшићко позориште Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, био је одређен Радинко Крулановић, в.д. директора Никшићко позориште.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада Јавне установе Никшићко позориште Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји

Уводно излагање поднио је Радинко Крулановић.

У претресу је учествовао Стеван Килибарда.

Слободанка Рогановић, у име Клуба одборника обавијестила је, да ће ДПС подржати програм из разлога што је програм ове установе у претходној години створио добре претпоставке за рад и због тога што је предложеним програмом отвoрен простор за подстицање даљег рада Позоришта, што ће ДПС оцјењивати, када се буду разматрали Извјештаји о раду ове установе.

Аница Ђуровић, у име Клуба одборника СНП-УЦГ обавијестила је да ће СНП подржати предложени програм из разлога што је одличан и што је Никшићко позориште коначно почело да се бави сопственом продукцијом.

Завршну ријеч дао је Радинко Крулановић.

19

Програм рада и Финансијски план Друштва са ограниченом одговорношћу Паркинг сервис Никшић за 2022. годину, са Предлогом одлуке о давању сагласности на Програм рада и Финансијски план

За извјестиоца поводом ове тачке дневног реда, била је одређена Сања Антовић, в.д. директора „Паркинг сервис Никшић“.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за планирање и уређење и комунално стамбену дјелатност, прихватили Програм рада и Финансијски план Друштва са ограниченом одговорношћу Паркинг сервис Никшић за 2022. годину, са Предлогом одлуке о давању сагласности на Програм рада и Финансијски план и предложили Скупштини да исти усвоји

Уводно излагање поднијела је Сања Антовић.

У претресу су учествовали одборници, др Александар Мрвошевић и Рајко Албијанић.

Питања су поставили: др Александар Мрвошевић, Рајко Албијанић и мр Борис Муратовић.

Др Александар Мрвошевић, зашто су укинута три радна мјеста Правилником о унутрашњој организацији и систематизацији,

Рајко Албијанић, да ли је за укинута три радна мјеста био спроведен поступак запошљавања у складу са законом и да ли је за та три радна мјеста постојала потреба,

Мр Борис Муратовић, колико менаџер мора бити добар да за три мјесеца сагледа ситуацију у предузећу, а истовремено да се упозна са функционисањем предузећа, па да онда спроведе овакве рестриктивне мјере отпуштања и да донесе нови Правилник о унутрашњој организацији и систематизацији,

Одговор на постављена питања дала је Сања Антовић и појаснила да су трошкови за зараде, порезе и доприносе огроман терет за Паркинг сервис, затим заостали дуг за порезе и доприносе запосленима из текуће године који се преносе у наредну годину. Имајући у виду, да Друштво већ најмање двије године послује са негативним билансом, са финансијске стране, сматра потпуно оправдано доношење одлуке да се новим Правилником смањи број запослених у сектору администрације и укину три радна мјеста. Разлози су садржани у опису радних мјеста, а што се тиче менаџерских способности, ускоро ће извјештај Друштва бити на дневном реду сједнице Скупштине, па ће се закључити о раду Друштва и раду директора.

Процедурално за ријеч се јавио мр Борис Муратовић.

Завршну ријеч дала је Сања Антовић.

20

Програм рада Јавног предузећа Спортски центар Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, био је одређен Бошко Драшковић, в.д. директора Спортски центар Никшић.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада Јавног предузећа Спортски центар Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји

Уводно излагање поднио је Бошко Драшковић.

У претресу су учествовали: мр Борис Муратовић и Татјана Кнежевић Перишић и Марко Ковачевић.

Питања су поставили, мр Борис Муратовић и Татјана Кнежевић Перишић.

Мр Борис Муратовић, да ли имамо у најави нову систематизацију радних мјеста, односно отпуштање радника, с обзиром да је у Програму за наредну годину наведено да ће структура и обим упослености и ангажовање радне снаге директно зависити од обима искоришћености капацитета, на што неће утицати постојећи број запослених, већ реалне потребе, и зашто ће се садржаји у угоститељству затварати, а планирано је реновирање и издавање тог простора.

Татјана Кнежевић Перишић, зашто се не прошири ресторан, због чега ФК и КК Сутјеска не користе ресторан, већ користе услуге приватних угоститеља и која су два пливачка клуба добила од Општине 80 хиљада еура, зашто су им опредијељена та средства и ко је власник тих пливачких клубова.

На постављена питања, одговор је дао Бошко Драшковић и појаснио да је Спортски центар у губитку од око милион еура и да су затечени велики проблеми у предузећу, а један од њих је ресторан који је руиниран и није конкурентан осталим ресторанима у граду и да тај проблем Спортски центар треба да ријеши у договору са оснивачем. Што се тиче 12 запослених они се налазе у одређеном старосном добу и њихов статус ће се ријешити у складу са законском регулативом. Општина је опредијелила финансијска средства за подршку и развој спорта у граду, као и за два пливачка клуба.

Арсеније Лалатовић, у име Клуба одборника, обавијестио је да ће коалиција За будућност Никшића дати пуну подршку из разлога што је у овом програму приказано реално стање у којем се налази Спортски центар.

Арсеније Лалатовић, изразио је велико поштовање и захвалност великом шампиону Ратку Драшковићу за хумани гест, донирање бубрега, што су подржали и поздравили сви присутни одборници.

Завршну ријеч дао је Бошко Драшковић.

21

Програм рада Јавне установе „Захумље“ Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, био је одређен Миодраг Чизмовић, в.д. директора „Захумље“ Никшић.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада Јавне установе „Захумље“ Никшић за 2022. годину, са Предлогом одлуке о давању сагласности Програм рада Јавне установе „Захумље“ Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји.

Уводно излагање поднио је Миодраг Чизмовић.

У претресу су учествовали: доц.др Јасмина Никчевић, Марко Ковачевић и Јанко Милатовић.

Ксенија Миловић, у име Клуба одборника, обавијестила је, да ће ДЕМОКРАТЕ- НЕ ДАМО НИКШИЋ- ДЕМОС подржати програм из разлога што је богат, првенствено што ће се обновити Дјечји хор и упоставити сарадња са основним школама везано за оснивање хора. Истакла je, да је у предложеном програму остављен простор за нове пројекте, како би сви грађани уживали у разноврсној програмској шеми.

Немања Вуковић, је кроз коментар, нагласио да без обзира на бројне идеолошке, политичке и друге разлике, треба да доносимо одлуке које ће бити у интересу грађана Никшића.

Завршну ријеч дао је Миодраг Чизмовић.

22

Програм рада Јавне установе Музеји и галерије Никшић за 2022. годину, са Предлогом одлуке о давању сагласности на Програм рада

За извјестиоца поводом ове тачке дневног реда, била је одређена Весна Тодоровић, в.д. директора Музеји и галерије.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада Јавне установе Музеји и галерије Никшић за 2022. годину, са Предлогом одлуке о давању сагласности на Програм рада и предложили Скупштини да исти усвоји

Уводно излагање поднијела је Весна Тодоровић.

У претресу су учествовале одборнице, доц. др Јасмина Никчевић и Ксенија Миловић.

Завршну ријеч дала је Весна Тодоровић.

23

Програм рада и Финансијски план Јавне установе Дневни центар за дјецу са сметњама у развојуи особе са инвалидитетом Никшић за 2022. годину, са Предлогом одлуке о давању сагласности на Програм рада и Финансијски план

За извјестиоца поводом ове тачке дневног реда, био је одређен Радован Драгнић, в.д. директора.

Предсједник Скупштине подсјетио је да су надлежна радна тијела Скупштине, Одбор за Статут и прописе, Одбор за финансије, привреду и развој и Одбор за друштвене дјелатности, прихватили Програм рада и Финансијски план Јавне установе Дневни центар за дјецу са сметњама у развојуи особе са инвалидитетом Никшић за 2022. годину, са Предлогом одлуке о давању сагласности на Програм рада и Финансијски план и предложили Скупштини да исти усвоји.

Уводно излагање поднио је Радован Драгнић.

У претресу је учествовала др Нада Кривокпић.

Зоран Вукићевић, у име Клуба одборника ДПС, ЛП и ПКСЦГ обавијестио је да ће ДПС апсолутно подржати овај програм. Истакао је, да је Никшић лидер у региону по садржајима везано за социјалну заштититу.

Арсеније Лалатовић је саопштио да ће програм добити подршку од коалиције ЗА БУДУЋНОСТ НИКШИЋА( ДФ,ПзП, РП, За живот Никшића). Сматра, да је рад директора и институције одличан.

Завршну ријеч дао је Радован Драгнић.

24

Избор и именовања

Предсједник Скупштине подсјетио је да је у оквиру ове тачке дневног реда предвиђено:

именовање секретарке Скупштине општине Никшић, давање сагласности на избор директора Јавне установе Дневни центар за дјецу са сметњама у развоју и особе са инвалидитетом Никшић, Јавне установе Народна библиотека „Његош“ и Јавне установе Музеји и галерије Никшић.

Претреса није било.

Прешло се на појединачно гласање о свим тачкама дневног реда сједнице Скупштине.

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Програм рада Скупштине општине Никшић за 2022. годину

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о Буџету Општине Никшић за 2022. годину

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Програм уређења простора општине Никшић за 2022. годину

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о накнадама за коришћење општинских путева Општине Никшић

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о давању на привремено управљање и коришћење пословних простора који се налазе у објекту Спортског центра у Никшићу Министарству просвјете, науке, културе и спорта Црне Горе

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о обезбјеђењу средстава за рјешавање стамбеног питања Слађане Пејовић

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о измјенама Одлуке о порезу на непокретности у општини Никшић

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о измјени Одлуке о давању на коришћење пословних простора у објекту Дома револуције у Никшићу Друштву са ограниченом одговорношћу Локалном јавном емитеру „Радио и телевизија Никшић

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о измјени Одлуке о давању на коришћење пословног простора у објекту Дома револуције у Никшићу Влади Црне Горе – Министарству науке

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о престанку важења Одлуке о заједничком улагању Општине Никшић и НВФ „Ћано Копривица” Никшић

Скупштина је већином гласова, са 29 гласова „за“, без гласова „ против“ и без „уздржаних“ гласова, донијела

Одлуку

о измјенама Одлуке о Етичкој комисији за локалне службенике и намјештенике

Скупштина је већином гласова, са 29 гласова „за“, без гласова „ против“ и без „уздржаних“ гласова, донијела

Одлуку

о измјени Одлуке о утврђивању додатка на основну зараду запослених у ЈУ Дневни центар за дјецу са сметњама у развоју и особе са инвалидитетом Никшић

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о доношењу Програма рада Друштва са ограниченом одговорношћу „Водовод и канализација“ Никшић за 2022. годину

Скупштина је већином гласова, са 28 гласова „за“, без гласова „против“ и 1 „уздржаним“ гласом, донијела

Одлуку

о доношењу Програма рада Друштва са ограниченом одговорношћу „Комунално“ Никшић

за 2022. годину

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о давању сагласности на Програм рада Јавног предузећа „Аутобуска станица“ Никшић

за 2022.годину

Скупштина је већином гласова, са 19 гласова „за“, 10 гласова „против“ и без „уздржаних“ гласова, донијела

Одлуку

о давању сагласности на Програм рада и Финансијски план Друштва са ограниченом одговорношћу „Паркинг сервис Никшић“ за 2022. годину

Скупштина је већином гласова, са 19 гласова „за“, 1 гласом „против“ и 9 „уздржаних“ гласова, донијела

Одлуку

о давању сагласности на Програм рада Јавног предузећа Спортски центар Никшић

за 2022. годину

Скупштина је већином гласова, са 19 гласова „за“, 10 гласова „против“ и без „уздржаних“

гласова, донијела

Одлуку

о давању сагласности на Програм рада Јавне установе „Захумље“ Никшић

за 2022. годину

Скупштина је већином гласова, са 19 гласова „за“, 9 гласова „против“ и 1 „уздржаним“ гласом, донијела

Одлуку

о давању сагласности на Програм рада Јавне установе Никшићко позориште

за 2022. годину

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о давању сагласности на Програм рада Јавне установе Музеји и галерије Никшић

за 2022. годину

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о давању сагласности на Програм рада Јавне установе Народна библиотека „Његош“ Никшић

за 2022. годину

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о давању сагласности на Програм рада и Финансијски план Јавне установе Дневни центар за дјецу са сметњама у развојуи особе са инвалидитетом Никшић за 2022. годину

Скупштина је већином гласова, са 29 гласова „за“, без гласова „против“ и без „уздржаних“ гласова, донијела сљедеће закључке

У циљу реализације активности из програма РеЛОаД2 за које је Општина Никшић одабрана за учешће у склопу кластера „Заједно Никшић и Плужине“ неопходно је предузети припремне мјере и радње које се односе:

* На износ од 170.000 ЕУР који ће бити обезбијеђен из пројекта РеЛОаД2 за грантове НВО, потребно је планирати буџетска средстава за 2022. и 2023. годину која се односе на кофинансирање у укупном износу од 34000 ЕУР (17.000€ по буџетској години).Општина/Никшић се обавезује да ће обезбједити 22000€ (по 11000€ у 2022. и 2023. години) као дио свог су-финансирања по учешћу у програму).
* Задужује се Предсједник Општине да у припреми Буџета за 2022. и 2023. годину планира, осим редовних средстава за пројекте невладиних организација и средства у износу од по 11000 ЕУР за реализацију пројекта у оквиру посебне буџетске ставке, као и да закључи Споразум са УНДП и пренесе средства кофинансирања истог УНДПу, планирана буџетом за ову намјену.
* Усвајањеизмјена Одлуке о критеријумима, начину и поступку расподјеле средстава невладиним организацијама.
* Општина Никшић се обавезује да ће заједно са осталим ЈЛС, чланицама кластера, у склопу својих редовних пракси, објавити минимум по један транспарентни јавни конкурс за пријаву пројеката невладиних организација у 2022. и 2023. години у складу са измјењеном Одлуком о критеријумима, начину и поступку расподјеле средстава невладиним организацијама.
* Прихватање ове Информације и исказивање спремности за учешће у РеЛОаД2 програму кроз издвајање дијела средстава за кофинансирање програмских активности не искључује обавезу Општине Никшић да врши редовно финансирање пројеката и програма невладиних организација у складу са општинским актима.

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о именовању Иване Шљукић, за секретарку Скупштине општине Никшић

Скупштина је већином гласова, са 29 гласова „за“, без гласова „против“ и без „уздржаних“ гласова, донијела

Одлуку

о давању сагланости на Одлуку Управног одбора Јавне установе Дневни центар за дјецу са сметњама у развоју и особе са инвалидитетом Никшић о избору Радована Драгнића, за директора.

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о давању сагласности на Одлуку Савјета Јавне установе Народна библиотека „Његош“ о избору Бојане Обрадовић за директорицу

Скупштина је већином гласова, са 19 гласова „за“, без гласова „против“ и 10 „уздржаних“ гласова, донијела

Одлуку

о давању сагласности на Одлуку Савјета Јавне установе Музеји и галерије Никшић о избору Весне Тодоровић за директора

На 6. сједници Скупштине општине Никшић допунска питања поставио је одборник Никола Безмаревић, а одборничка питања одборници: Јанко Милатовић (1) и Татјана Кнежевић(1).

Сагласно члану 51 Пословника о раду Скупштине одговор на одборничко питање Татјане Кнежевић Перишић дао је предсједник Општине, усмено, одмах након постављеног питања.

Одборници су добили, у писаној форми, одговоре на постављена допунска и оборничко питање.

Одборник Јанко Милатовић коментарисао је одговор на одборничко питање.

Предсједник Скупштине је подсјетио да се одговором на допунско питање завршава поступак давања одговора на одборничко питање.

Одборничка питања су поставили: Никола Безмаревић (1), Соња Милатовић (1), Арсеније Лалатовић (2),мр Марко Бурић (1), др Александар Мрвошевић (1) и мр Борис Муратовић (1)

Одборник Никола Безмаревић:

„Из којих разлога пољопривредницима из наше општине нијесу исплаћене субвенције планиране буџетом за 2021. годину“

Одборница Соња Милатовић:

„Да ли сте као један од организатора Дана отворених врата Општине Никшић илити активности „Дан млади преузимају“ 7. децембра, чији су учесници били ученици ђачког парламента, упознати да је на трибини било више ријечи о асфалту и раду претходне локалне управе него о омладинским политикама, што је , како нас је Ваша скупштинска служба приликом позива на исту обавијестила, требало бити и основна тема? Ако сте упознати да ли подржавате то што се један догађај, чији карактер је требало да буде едукативни, претворио у класично политиканство и терен за самопромоцију општинских функционера који су тога дана имали такве изјаве да сам на тренутак осјечала истински стид због толиког мањка знања? Осјећате ли одговорност јер је тог дана у сали највишег локалног дома злоупотријебљено присуство дјеце и младих за промоцију политичких наратива који, како свједочимо на државном нивоу, Црну Гору одведоше путем пропасти, а не прогреса?

Одборник Арсеније Лалатовић:

„Шта ће урадити локална управа на челу са Вама г-дине предсједниче када је у питању Пацпоље у смислу да средства добијена од концесија умјесто у државни буџет буду преусмјерена на жиро рачун мјесне заједнице Озринићи којој територијално Пацпоље припада? Напомињем да са државног нивоа власт је изразила спремност за рјешавање овог питања”.

„На који начин ће локална управа ријешити дугогодишњи проблем тзв. Мајдана који се налази у Луково тик уз главну саобраћајницу која води за Вучје, Крново идаље“?

Одборник мр Марко Бурић

„Како сам у сазнању да је у току избор чланова Савјета у појединим мјесним заједницама молим Вас да ми доставите одговоре тј. следећу документацију:

* у којим мјесним заједницама је покренут или завршен поступак избора чланова Савјета мјесне заједнице по Одлуци о мјесним заједницама која је донијета на шестој сједници СО Никшић;
* одлуке Зборова грађана о покретању поступака за спровођење избора чланова Савјета мјесних заједница;
* јавне позиве за одржавање Зборова грађана;
* доказе да су јавни позиви објављени на сајту Општине Никшић и огласним таблама мјесних заједница;
* извјештаје органа локалне управе надлежног за вршење контроле сазивања Зборова грађана;
* записнике са одржаних Зборова грађана;
* доказе о присуству Збору грађана пунољетног лица са пребивалиштем у мјесним заједницама у којима су одржани Зборови грађана“?

Одборник др Александар Мрвошевић:

„Да ли је Управни одбор, односно директор ДОО Паркинг сервиса, донио нови акт о унутрашњој организацији и систематизацији радних мјеста и уколико јесте молим да ми одговорите? Да ли је новим актом о унутрашњој организацији и систематизацији, извршено укидање радних мјеста или смањење броја извршилаца на појединим радним мјестима? Да ли су и на који начин обавијештени запослени за чијим радом је наводно престала потреба? Који су разлози за престанак потребе за радом? Број и структуру запослених за чијим је радом престала потреба? Критеријуме по којима су утврђени запослени, за чијим је радом престала потреба? Да ли је и колико уговора о раду на одређено вријеме, уговора о пружању услуга и уговора о обављању привремених и повремених послова, са којим лицима и на којим пословима, закључио директор ДОО Паркинг сервиса у последњих 6 мјесеци“?

Одборник мр Борис Муратовић:

„Због чега нијесу почели радови на сређивању парк шуме и изградњи спортско рекреативне оазе на простору уз брану никшићког језера Крупац“?

Пошто је Скупштина завршила рад по утврђеном дневном реду, предсједник Скупштине закључио је сједницу у 20,30 часова.

Саставни дио записника је видео и тонски снимак сједнице Скупштине.

Секретарка Предсједник Скупштине

Ивана Шљукић,с.р. Немања Вуковић,с.р.